Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 365/12/5505	Liptovský Mikuláš, 26.11.2012
EEČ : 2-39-399-2012

U Z N E S E N I E

Trestná vec:	obvinená XXXXX 
Prečin:	Marenie výkonu úradného rozhodnutia podľa § 348 odsek 1 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	XXXXX
	Aj napriek výzve Okresného súdu XXXXX na nastúpenie ústavného ochranného liečenia XXXXX zo dňa 21. 03. 2012, ktorú si prevzala dňa 27. 03. 2012 a v zmysle ktorej mala nastúpiť dňa 10. 04. 2012 v dopoludňajších hodinách na ústavné ochranné psychiatrické liečenie v Psychiatrickej liečebni v XXXXX, ktoré jej bolo uložené na základe uznesenia Okresného súdu XXXXX XXXXX zo 17. 01. 2012, ktoré nadobudlo právoplatnosť dňa 21. 02. 2012 takto nevykonala bez vážneho dôvodu a do psychiatrickej liečebne bola dodaná až  príslušníkmi Obvodného oddelenia PZ XXXXX dňa 25. 05. 2012, 
lebo obvinený nebol v čase činu pre nepríčetnosť trestne zodpovedný
Odôvodnenie:
	Poverený príslušník Obvodného oddelenia PZ XXXXX uznesením ORP-623/OO-LM-2012  zo dňa 26. 06. 2012 vzniesol XXXXX obvinenia za prečin marenia výkonu úradného rozhodnutia podľa § 348 ods. 1 písm. e/ Trestného zákona, ktorého sa obvinená XXXXX dopustila spôsobom popísaným vo výroku tohto uznesenia. 
	Obvinená XXXXX vo svojej výpovedi uviedla, že na ochrannú liečbu nenastúpila, pretože si v dôsledku psychickej choroby neuvedomila čo robí. V tomto období apríla 2012 bola na tom psychicky dosť zle. 
	Vo veci boli do konania pribratí znalci z odboru zdravotníctva, z odvetvia psychiatrie za účelom vyšetrenia duševného stavu obvinenej. Zo záverov posudku vyplýva, že obvinená XXXXX trpí duševnou  chorobou schizoafektívnou poruchou. Podľa prevahy príznakov sa jedná o typ manický. V období epizódy sa vyskytujú príznaky schizofrénie vo forme dezorganizovaného myslenia, neprimeranej  emonivity, prítomné sú katatoónne prejavy, ako sú zrušenie, psychomotorický nepokoj, prítomné je bludné vnímanie reality, paranoidné bludy a početné halucinácie viacerých zmyslov. Obvinená mala v čase protiprávneho konania vymiznutú schopnosť rozpoznať nebezpečie svojho konania pre spoločnosť a taktiež mala vymiznutú schopnosť svoje konanie ovládať. Pobyt obvinenej je na slobode potencionálne nebezpečný, môže sa opakovať podobné správanie, preto znalci navrhujú pokračovať už v začatom ochrannom ambulantnom liečení. 
	Podľa § 23 Trestného zákona kto pre duševnú poruchu  v čase spáchania činu  trestného nemohol rozpoznať jeho protiprávnosť alebo ovládať svoje konanie, nie je za tento čin trestný zodpovedný, ak tento zákon neustanovuje inak.
	Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 
Na základe znaleckého dokazovania bolo ustálené, že obvinená XXXXX  nedokázala v čase spáchania skutkov ovládať svoje konanie a rozpoznať jeho protiprávnosť, preto konala v stave nepríčetnosti, čo vylučuje jej trestnú zodpovednosť zo spáchaného skutku a preto muselo byť jej trestné stíhanie zastavené. 
	Z vyššie uvedených dôvodov som rozhodol tak ako je to uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor